ΓΡΑΠΤΗ ΕΡΩΤΗΣΗ E-3864/02

υποβολή: Joost Lagendijk (Verts/ALE), Raina Echerer (Verts/ALE)και Heide Rhle (Verts/ALE) προς την Επιτροπή

(10 Ιανουαρίου 2003)

Θέμα: Κωδικοποίηση των τηλεοπτικών προγραμμάτων που εκπέμπονται ψηφιακά μέσω δορυφόρου

Στις 4 παρελθόντος Δεκεμβρίου, ο πρώτος διευθυντής της Westdeutches Fernsehen WDR, κ. Pleitgen, απηύθυνε έκκληση για την άρση οποιασδήποτεποχρέωσης εκ μέρους των δημοσίων τηλεοπτικών ευρωπαϊκών σταθμών να κωδικοποιούν τα προγράμματα που απευθύνονται στο εξωτερικό και εκπέμπονται ψηφιακά μέσω δορυφόρου με το επιχείρημα ότι αυτό θα συνέβαλε σημαντικά στις πολιτισμικές ανταλλαγές και την πολιτισμική ποικιλομορφία στην Ευρώπη. Ο πρόεδρος του γαλλογερμανικού τηλεοπτικού σταθμού πολιτιστικών προγραμμάτων ARTE, κ. Jobst Plog, απηύθυνε έκκληση ζητώντας να τηρείται απαρέγκλιτα η αρχή της ελεύθερης ροής πληροφοριών.

1. Συμμερίζεται η Επιτροπή την άποψη ότι η αναγκαία προστασία των δικαιωμάτων πνευματικής ιδιοκτησίας δεν θα έπρεπε να παρεμποδίζει την ελεύθερη ροή πληροφοριών στην Ευρώπη·

2. Συμφωνεί η Επιτροπή ότι η ελεύθερη ροή πληροφοριών όπως είναι οι πληροφορίες που παρέχονται από τους δημόσιους ραδιοφωνικούς σταθμούς δεν πρέπει να κωδικοποιούνται για το κοινό μίας χώρας διαφορετικής από την χώρα παραγωγής των εν λόγω προγραμμάτων·

3. Συμφωνεί εξάλλου η Επιτροπή ότι αυτή η ελεύθερη ροή πληροφοριών συμβάλλει επίσης στην εκμάθηση ξένων γλωσσών·

4. Συμμερίζεται η Επιτροπή την άποψη ότι η ελεύθερη πρόσβαση στις δημόσιες ραδιοτηλεοπτικές εκπομπές σε χώρα διαφορετική από την χώρα στην οποία είναι εγκατεστημένος ο σταθμός ευνοεί τους πολίτες της χώρας αυτής οι οποίοι διαμένουν στο εξωτερικό και συμβάλλει στη μεγαλύτερη ευελιξία της αγοράς εργασίας·

5. Προτίθεται η Επιτροπή να έρθει σε επαφή με τις αρμόδιες αρχές σε εθνικό, περιφερειακό και ευρωπαϊκό επίπεδο για να διερευνηθεί κατά πόσον είναι δυνατό να αρθούν ταφιστάμενα εμπόδια που οφείλονται είτε στην κωδικοποίηση των τηλεοπτικών προγραμμάτων που εκπέμπονται ψηφιακά μέσω δορυφόρου από δημόσιους σταθμούς, είτε σε περιορισμούς νομικήςφής·

Απάντηση του κ. Bolkestein εξ ονόματος της Επιτροπής

(12 Φεβρουαρίου 2003)

Η αρχή της ελεύθερης κυκλοφορίας των πληροφοριών εντός της εσωτερικής αγοράς στηρίζεται κυρίως στις αρχές της ελευθερίας εγκατάστασης (άρθρο 43 της συνθήκης ΕΚ) και της ελεύθερης παροχήςπηρεσιών (άρθρο 49 της συνθήκης ΕΚ). Στο πλαίσιο αυτό, οι φραγμοί στη μετάδοση των προγραμμάτων αυτών εκτός των εθνικών συνόρων, από δημόσιους ή ιδιωτικούς τηλεοπτικούς σταθμούς, θα ήταν ασυμβίβαστοι με τις αρχές αυτές εκτός αν επρόκειτο για μέτρα δικαιολογημένα από κάποιο σκοπό γενικού συμφέροντος, αν είναι κατάλληλα και δενπερβαίνουν το επίπεδο που είναι αναγκαίο για την προστασία του ενλόγω σκοπού γενικού συμφέροντος (αρχή της αναλογικότητας).

Καθώς η αρχή της προστασίας της πνευματικής ιδιοκτησίας(1) έχει αναγνωρισθεί από το Δικαστήριο ως σκοπός γενικού συμφέροντος, δεν δύναται να αποκλεισθεί η περίπτωση δικαιολόγησης φραγμών στην διασυνοριακή αναμετάδοση τηλεοπτικών προγραμμάτων τα οποία θα μπορούσαν να αναγνωρισθούν ως συμβατά προς τις αρχές των άρθρων 43 και 49 συνθήκης ΕΚ, στο βαθμό όπου η αρχή της αναλογικότητας γίνεται σεβαστή.

Στο ζήτημα της δορυφορικής αναμετάδοσης, η Επιτροπή μπόρεσε να διαπιστώσει, όπως το εκθέτει στην έκθεσή της 26ης 2002(2), ότι αν και βλέπουμε έναν πολλαπλασιασμό των τηλεοπτικών διαύλων, αυτοί είναι όλο και συχνότερα κωδικοποιημένοι και δεν είναι προσπελάσιμοι στους τηλεθεατές που δεν κατοικούν μονίμως στο κράτος μέλος όπου οργανώνεται η εκπομπή. Αυτός ο περιορισμός ως προς την πρόσβαση στα ενλόγω προγράμματα συνδέεται ειδικότερα με τους όρους που διέπουν τη μεταφορά των δικαιωμάτων πνευματικής ιδιοκτησίας, αναφορικά με τα τηλεοπτικά προγράμματα.

Η κατάσταση αυτή απασχολεί την Επιτροπή καθόσον τα οφέλη από την εκπομπή προγραμμάτων πέραν των εθνικών συνόρων είναι πραγματικά τόσο για τους πολίτες που κατοικούν στο κράτος μέλος καταγωγής τους (πολιτιστικές, γλωσσικές ανταλλαγές), όσο και εκείνους που κατοικούν σε κράτος μέλος διαφορετικό από εκείνο της καταγωγής τους (δυνατότητα διατήρησης της επαφής με τον πολιτισμό της χώρας καταγωγής τους).

Η Επιτροπή, όπως αναφέρεται στην έκθεσή της, ανέλαβε την πρωτοβουλία των εργασιών σε βάθος προβληματισμού ως προς τους ισχύοντες όρους στη μεταφορά των δικαιωμάτων πνευματικής ιδιοκτησίας, αναφορικά με τα τηλεοπτικά προγράμματα στο πλαίσιο της δορυφορικής μετάδοσης. Ειδικότερα, συγκέντρωσε ορισμένους εκπροσώπους διαφόρων πλευρών (μεταξύ των οποίων ορισμένες αρχές αρμόδιες σε εθνικό και ευρωπαϊκό επίπεδο) ενδιαφερομένων για την δορυφορική αναμετάδοση στο πλαίσιο μιας ομάδας εργασίας με σκοπό την εξεύρεση λύσης που να επιτρέπει τον συμβιβασμό των συμφερόντων των κατεχόντων τα δικαιώματα αφενός και των οργανισμών ραδιοτηλεοπτικών φορέων αφετέρου.

Καθώς οι εργασίες επ' αυτού του πολύπλοκου ζητήματος δεν έχουν περατωθεί αλλά θα πρέπει να συνεχιστούν κατά το 2003, Η Επιτροπή δεν δύναται, στην παρούσα φάση, να αποφανθεί ως προς την αιτιολόγηση σε σχέση με τις αρχές της εσωτερικής αγοράς της κωδικοποίησης των προγραμμάτων που μεταδίδονται από δημόσιους ή ιδιωτικούς σταθμούς

(1) Βλ. απόφαση της 25ης Ιουλίου 1991,πόθεση 288/89, Mediawet.

(2) Έκθεση επί της εφαρμογής της Οδηγίας 93/83/ΕΟΚ του Συμβουλίου σχετικά με το συντονισμό ορισμένων κανόνων συγγραφικών δικαιωμάτων και συγγενικών δικαιωμάτων που εφαρμόζονται στις μεταδόσεις εκπομπών μέσω δορυφόρου και στην καλωδιακή αναμετάδοση εγγρ. COM(2002)430 τελικό.